Z namenom bolj učinkovitega in transparentnega delovanja NVO vabimo na

**Predstavitev spletnih aplikacij Odprti računi za NVO in Sistem za upravljanje NVO**

V Regijskem NVO centru – stičišču nevladnih organizacij regije JV Slovenija vas vabimo na **predstavitev spletnih aplikacij Odprti računi za NVO in Sistem za upravljanje NVO**, ki lahko pomembno prispevata k poenostavitvi administracije, finančni transparentnosti in učinkovitejšemu upravljanju projektov nevladnih organizacij.

Obe aplikaciji na inovativen način prispevata k poenostavitvi delovanja nevladnih organizacij, s čimer koristita tako vašim članom\_icamo, zaposlenim, prostovoljcem\_kam kot tudi uporabnikom\_cam storitev in nenazadnje vsem ostalim deležnikom\_cam ter splošni javnosti.

|  |
| --- |
| Srečanje bo potekalo**v torek, 7. novembra 2023, ob 16.30****v Društvu za razvijanje prostovoljnega dela Novo mesto(Novi trg 9, Novo mesto – II. nadstropje, nad trgovino Telekom)**.\*\*\*\*\*\*\*\*\*\*\*\*\*\*\*Prosimo vas, da udeležbo potrdite tukaj: [**https://dogodki.today/dogodki/4909#prijava**](https://dogodki.today/dogodki/4909#prijava)Priporočamo, da na delavnico s sabo prinesete prenosni računalnik, za uporabo aplikacije Sistem za upravljanje NVO pa predhodno opravite **registracijo** vaše organizacije na spletnem naslovu [**https://nvo.boreo.si/**](https://nvo.boreo.si/) |

Program si lahko ogledate v nadaljevanju. Če imate glede srečanja še kakršnakoli dodatna vprašanja, smo z veseljem na voljo na e-naslovu samo@mcp.si ali pa nas pokličite na 040 413 315 (Samo).

Upamo, da se nam pridružite na dogodku!

Regijski NVO center – stičišče nevladnih organizacij regije JV Slovenija

**Program srečanja:**

### Sklop 1: Predstavitev aplikacije »Odprti računi za NVO«

V prvem sklopu bomo nekaj časa namenili pomenu transparentnosti porabe sredstev nevladnih organizacij, nato pa predstavili aplikacijo Odprti računi, ki je namenjena preprostemu prikazovanju in vizualizaciji vašega finančnega poslovanja. Pri tem bomo skušali biti kar se da praktični in prikazati, kako lahko aplikacijo začnete uporabljati tudi sami.

### Sklop 2: Predstavitev aplikacije »Sistem za upravljanje NVO«

V drugem sklopu bomo predstavili spletno orodje, ki omogoča učinkovito upravljanje z vašimi projekti, evidencami članstva, dokumenti in računi, obveščanjem članstva in javnosti ter drugimi aktivnostmi. Pri tem bomo predstavili začetne možnosti, ki jih sistem ponuja, in njegove prednosti za vaše delo.

### Sklop 3: Vprašanja in diskusija

Pred zaključkom srečanja bomo organizatorji na voljo tudi za vsa dodatna vprašanja in predstavitev drugih podrobnosti, ki vas bodo še zanimale.

## Odprti računi za NVO

*Nevladne organizacije smo prepogosto dojete kot zgolj porabniki javnih sredstev in breme davkoplačevalcev. Takšne negativne percepcije napajajo klimo, v kateri javnost ne vidi našega pomena, ne podpira javnega financiranja in ni pripravljena donirati. Posledično je mnogo težje pridobiti trajnostna sredstva pa tudi dosegati zastavljene cilje. S proaktivno finančno transparentnostjo lahko učinkovito krepimo zaupanje in se izognemo dvomu, obenem pa nam ti podatki omogočijo ustrezen odziv na napade o financiranju. Aplikacija Odprti računi za NVO je namenjena prav temu – transparentnemu in uporabniku prijaznemu prikazovanju porabe vaših sredstev.*

## Sistem za upravljanje NVO

*Obveščanje članstva, upravljanje z dokumenti društva, izdajanje računov, administracija dela in upravljanje podatkov, vodenje projektov … Vse to so aktivnosti, ki nam v nevladnih organizacijah vzamejo veliko časa – časa, ki ga posledično ne moremo nameniti našemu poslanstvu. Za vas smo zato pripravili sistem za spletno upravljanje z NVO, ki omogoča uporabo raznovrstnih storitev – vodenje evidenc, uvoz in izvoz podatkov, obveščanje, izdajanje računov, vodenje projektov in še veliko več.*

Če imate glede dogodka ali obeh aplikacij še kakršna koli dodatna vprašanja, smo na voljo, sicer pa se že veselimo srečanja z vami!